**ELŐTERJESZTÉS**

Mórágy Község Önkormányzati Képviselő-testületének 2023. február 13-i

rendes/rendkívüli testületi ülésére

|  |  |
| --- | --- |
| Tárgy: | Mórágy Község Önkormányzatának a szociális ellátások helyi szabályozásáról szóló 2/2015 (II.25.) önkormányzati rendeletének módosítása |
| Előterjesztő: | Filczinger Ágnes jegyző |
| Előterjesztést készítette: | Filczinger Ágnes jegyző |
| Előterjesztés száma: | . sz.  |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

**Általános indokolás:**

Mórágy Község Önkormányzatának a szociális ellátások helyi szabályozásáról szóló 2/2015 (II.25.)önkormányzati rendelet módosítására azért van szükség, mert a szociális ellátások és támogatások összegének megállapításánál a viszonyítási alap a szociális igazgatásról és szociális ellátásokról szóló 1993. évi III. törvény értelmében 2023. január 1-jétól nem az öregségi nyugdíjminimum, hanem a szociális vetítési alap.

**Részletes indokolás:**

1.§ - 4.§ - hoz

Módosító rendelkezések.

5.§ -hoz

A rendelet hatályba léptető rendelkezése.

Kérem a Tisztelt Képviselő-testületet, hogy a rendelet módosítását a fentiek alapján támogatni szíveskedjen!

Mórágy, 2023. január 31.

Filczinger Ágnes

jegyző

**Hatásvizsgálat**

**Mórágy Község Önkormányzatának a szociális ellátások helyi szabályozásáról szóló 2/2015 (II.25.) önkormányzati rendeletének módosításához**

(A jogalkotásról szóló 2010. évi CXXX. törvény 17. § alapján)

|  |
| --- |
| **1. Társadalmi, gazdasági, költségvetési hatásai**A rendelet módosításának nincs költségvetési hatása. |
| **2. Környezeti és egészségi következményei**Nem releváns.  |
| **3. Adminisztratív terheket befolyásoló hatásai**Az adminisztratív terheket nem érinti.  |
| **4. A jogszabály megalkotásának szükségessége, a jogalkotás elmaradásának várható következményei**A módosításra magasabb szintű jogszabálynak való megfelelés miatt van szükség. Az „öregségi nyugdíjminimum” kifejezés helyett a „szociális vetítés alap” kifejezést használja a szociális igazgatásról és szociális ellátásokról szóló 1993. évi III. törvény. |
| **5. A jogszabály alkalmazásához szükséges személyi, szervezeti, tárgyi és pénzügyi feltételek**A személyi, tárgyi és pénzügyi feltételek biztosítottak.  |

Mórágy, 2023. január 31.

Filczinger Ágnes
jegyző

**Mórágy Község Önkormányzata Képviselő-testületének
.../2023. (...) önkormányzati rendelete
a szociális ellátások helyi szabályozásáról szóló 2/2015 (II.25.) önkormányzati rendeletének módosításáról**

Mórágy Község Önkormányzati Képviselő-testületének az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, a Magyarország helyi önkormányzatairól szóló 2011 évi CLXXXIX. törvény 13. § 8a. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 132.§ (4) bekezdésében kapott felhatalmazás alapján a következőket rendeli el:

**1. §** Mórágy Község Önkormányzatának a szociális ellátások helyi szabályozásáról szóló 2/2015 (II.25.) önkormányzati rendelete (a továbbiakban: Rendelet) 9. § (2) bekezdése helyébe a következő rendelkezés lép:

*„(2) Lakhatási támogatásra az a mórágyi lakcímmel rendelkező személy jogosult, akinek*

*a) a háztartásában az egy főre jutó nettó havi jövedelem nem haladja meg a szociális vetítési alap 300 %-át, egyedül élő esetén a 350 %-át, feltéve, hogy a lakásfenntartás elismert havi költsége a háztartás havi összjövedelmének 10%-át eléri vagy meghaladja,*

*b) vagyonnal nem rendelkezik, és*

*c) az érintett ingatlanban az alábbi jogcímek valamelyike szerint életvitelszerűen lakik:*

*ca) önkormányzati bérlakás bérlője*

 *cb) magántulajdonú lakás tulajdonosa, haszonélvezője, használója, bérlője.”*

**2. §** A Rendelet 14.§ (2) bekezdése helyébe a következő rendelkezés lép:

*„(2)**Gyógyszertámogatásra az a mórágyi lakcímmel rendelkező személy jogosult, akinek*

*a) egyedül élő esetén a nettó havi jövedelme a szociális vetítési alap 400 %-át nem haladja meg,*

*b) családban élő esetén az egy főre jutó nettó havi jövedelem a szociális vetítési alap 350 %-át nem haladja meg,*

*feltéve, ha részére a feltétlen szükséges havi rendszeres gyógyító ellátás költségének összege meghaladja a szociális vetítési alap 20 %-át.****”***

**3. §** A Rendelet 15. § (3) bekezdése helyébe a következő rendelkezés lép:

*„(3) Rendkívüli települési támogatás adható eseti jelleggel – évente legfeljebb négy alkalommal - vagy meghatározott időszakra havi rendszerességgel, maximum hat hónapra. A havi rendszerességgel nyújtott települési támogatás havi összege, nem haladhatja meg a szociális vetítési alap összegét.”*

**4. §** A Rendelet 15. § (5) bekezdése helyébe a következő rendelkezés lép:

*„(5) A polgármester rendkívüli települési támogatást állapít meg annak a személynek, aki önmaga, illetve családja létfenntartásáról más módon nem tud gondoskodni, vagy alkalmanként jelentkező, nem várt többletkiadások, vagy a gyermek/ek hátrányos helyzete miatt anyagi segítségre szorul, feltéve, hogy a kérelmező családjában az egy főre jutó nettó havi jövedelem nem haladja meg a szociális vetítési alap 300 %-át, egyedül élő esetén a 350 %-át.”*

**5. §** Ez a rendelet a kihirdetését követő napon lép hatályba.

Glöckner Henrik Filczinger Ágnes

 polgármester jegyző

Kihirdetési záradék:

Jelen rendelet kihirdetésének napja: 2023. február……

 Filczinger Ágnes

 jegyző